
ZÁKON

z ... 2026,

ktorým sa mení a dopĺňa zákon č. 286/2018 Z. z. o výbere kandidátov na funkciu európskeho prokurátora a európskeho delegovaného prokurátora v Európskej prokuratúre v znení zákona č. 141/2019 Z. z.


Národná rada Slovenskej republiky sa uzniesla na tomto zákone:

Čl. I

Zákon č. 286/2018 Z. z. o výbere kandidátov na funkciu európskeho prokurátora a európskeho delegovaného prokurátora v Európskej prokuratúre v znení zákona č. 141/2019 Z. z. sa mení a dopĺňa takto:

1. V § 2 písmeno h) znie:
„h) bol nominovaný na funkciu európskeho prokurátora na základe verejného vypočutia.“.

2. V § 3 sa vypúšťa odsek 1.

Doterajšie odseky 2 až 8 sa označujú ako odseky 1 až 7.

3. V § 3 odsek 1 znie:
„(1) Generálny prokurátor Slovenskej republiky (ďalej len „generálny prokurátor“) zverejní výzvu na prihlásenie uchádzačov o kandidatúru na funkciu európskeho prokurátora na webovom sídle generálnej prokuratúry najneskôr 14 mesiacov pred predpokladaným ukončením funkčného obdobia európskeho prokurátora a najmenej 60 dní pred konaním verejného vypočutia.“. 

4. V § 3 ods. 2 sa slová „vyhlási výberové konanie“ nahrádzajú slovami „zverejní výzvu podľa odseku 1“. 

5. V § 3 ods. 3 sa vypúšťa prvá veta. 

6. V § 3 odsek 4 znie:
„(4) Výzva podľa odseku 1 obsahuje
a) počet kandidátov, ktorí majú byť nominovaní,
b) dátum a miesto konania verejného vypočutia,
c) termín, do ktorého treba doručiť prihlášku o kandidatúru na funkciu európskeho prokurátora (ďalej len „prihláška“),
d) adresu, na ktorú treba doručiť prihlášku,
e) zoznam dokladov podľa odseku 5, ktoré musí uchádzač doručiť,
f) označenie právnej úpravy, ktorá upravuje predpoklady na vymenovanie do funkcie európskeho prokurátora a postup orgánov Slovenskej republiky a orgánov Európskej únie pri výbere kandidátov,
g) poučenie, že na prihlášku, ku ktorej nie sú priložené všetky požadované doklady, a na prihlášku doručenú po termíne určenom vo výzve podľa odseku 1 sa neprihliada a uchádzač nebude prizvaný na verejné vypočutie.“.

7. V § 3 ods. 5 sa slová „Na účely výberového konania uchádzač o pozíciu kandidáta“ nahrádzajú slovami „Uchádzač o kandidatúru“.

8. V § 3 odsek 6 znie:
„(6) Uchádzača, ktorý spĺňa predpoklady podľa § 2 písm. a), f) a g) a ktorý doručil prihlášku spolu s dokladmi podľa odseku 5 v termíne určenom vo výzve podľa odseku 1, generálna prokuratúra pozve na verejné vypočutie najmenej 15 dní pred jeho konaním; uchádzača, ktorý nespĺňa predpoklady podľa § 2 písm. a), f) a g) alebo ktorý nepredložil určenom termíne prihlášku spolu s dokladmi podľa odseku 6, generálna prokuratúra na verejné vypočutie nepozve, o čom ho upovedomí.“.

9. V § 3 ods. 7 sa za slovo „zverejní“ vkladajú slová „prihlášky a“, slová „výberového konania“ sa nahrádzajú slovami „verejného vypočutia“ a slová „vo výberovom konaní úspešný“ sa nahrádzajú slovami „nominovaný na funkciu európskeho prokurátora“. 

10. § 4 až 7 vrátane nadpisov znejú:

„§ 4
Komisia

(1) Verejné vypočutie sa uskutočňuje pred päťčlennou komisiou. Členov komisie vymenuje osobitne pre každé verejné vypočutie generálny prokurátor bezodkladne po zverejnení výzvy. Generálny prokurátor vymenuje 
a) dvoch členov komisie bez návrhu, 
b) jedného člena komisie na návrh  Rady prokurátorov Slovenskej republiky a  podľa § 3 ods. 1, 
c) jedného člena komisie na návrh Súdnej rady Slovenskej republiky a 
d) jedného člena komisie na návrh ministra spravodlivosti Slovenskej republiky (ďalej len „minister spravodlivosti“).

(2) Spolu s vymenovaním členov komisie vymenuje generálny prokurátor aj náhradníkov členov komisie v pomere podľa odseku 1.

(3) Za člena komisie možno vymenovať len osobu, ktorá má morálne predpoklady a odborné predpoklady na nestranný výkon funkcie člena komisie. Členom komisie ani jeho náhradníkom nemôže byť uchádzač o pozíciu kandidáta na funkciu európskeho prokurátora ani osoba, ktorá je k niektorému uchádzačovi o pozíciu kandidáta na funkciu európskeho prokurátora v príbuzenskom vzťahu alebo v obdobnom vzťahu.

(4) Členovia komisie volia spomedzi seba predsedu komisie.
	
(5) Komisia je uznášaniaschopná, ak sa na hlasovaní zúčastnia najmenej štyria jej členovia. Rozhodnutie komisie je platné, ak zaň hlasovali najmenej štyria členovia.

(6) Ak sa člen komisie nemôže zúčastniť na zasadnutí komisie, zastúpi ho jeho náhradník, ktorý má na zasadnutí komisie postavenie člena komisie s právom hlasovať.

(7) Generálna prokuratúra zverejní na svojom webovom sídle zloženie komisie vrátane profesijných životopisov členov komisie a ich náhradníkov najmenej 15 dní pred uskutočnením verejného vypočutia.

(8) Podrobnosti o činnosti komisie ustanoví rokovací poriadok, ktorý vydá generálny prokurátor.

§ 5
Verejné vypočutie

(1) Verejné vypočutie sa uskutočňuje tak, že komisia vytvorí pre všetkých uchádzačov rovnaké podmienky na prezentáciu svojej osoby a svojej predstavy o pôsobení vo funkcii európskeho prokurátora, a to bez účasti ostatných uchádzačov. Po svojom úvodnom vystúpení uchádzač odpovedá na otázky členov komisie, pričom môže ísť len o otázky, ktoré majú za cieľ overiť predpoklady pre výkon funkcie európskeho prokurátora. 

(2) Po verejnom vypočutí uchádzačov komisia prijme stanovisko, či uchádzači spĺňajú predpoklady podľa § 2 písm. a) až g). Ak má niektorý z členov komisie pri niektorom úspešnom uchádzačovi pochybnosti o splnení niektorého z predpokladov podľa § 2, jeho odôvodnené stanovisko sa v plnom rozsahu pripojí k zápisnici z verejného vypočutia a spolu s ňou sa zverejní na webovom sídle generálnej prokuratúry.

(3) Overenie platnosti osvedčenia alebo podania žiadosti o vykonanie bezpečnostnej previerky podľa § 2 písm. e) zabezpečuje predseda komisie.

(4) Ak aspoň štyria uchádzači spĺňajú predpoklady podľa § 2 písm. a) až g), komisia spolu so stanovisko určí poradie uchádzačov. 

(5) Komisia vypracuje zápisnicu z verejného vypočutia, ktorý obsahuje
a) dátum, čas a miesto konania verejného vypočutia,
b) zloženie komisie s uvedením akademického titulu, vedecko-pedagogického titulu a vedeckej hodnosti, mena a priezviska jej členov vrátane označenia predsedu komisie a označenia navrhovateľa člena komisie,
c) titul, meno a priezvisko uchádzačov, ktorí boli prizvaní na verejné vypočutie, ako aj tých uchádzačov, ktorí sa ho zúčastnili,
d) stručný opis priebehu verejného vypočutia,
e) titul, meno a priezvisko uchádzačov, ktorí podľa stanoviska komisie spĺňajú predpoklady podľa § 2 písm. a) až g),
f) poradie uchádzačov podľa písmena e), ak sa určilo podľa odseku 4, 
g) titul, meno a priezvisko uchádzačov, ktorí podľa stanoviska komisie nespĺňajú predpoklady podľa § 2 písm. a) až g),
h) titul, meno a priezvisko člena komisie, ktorý zápisnicu spísal,
i) dátum, čas a miesto spísania zápisnice,
j) vlastnoručné podpisy všetkých členov komisie.

(6) Predseda komisie predloží zápisnicu z verejného vypočutia generálnemu prokurátorovi do dvoch pracovných dní od skončenia verejného vypočutia. Poradie uchádzačov podľa odseku 4 je pre generálneho prokurátora záväzné. 

(7) Verejné vypočutie organizačne a technicky zabezpečuje generálna prokuratúra. Generálna prokuratúra uskutočňuje z verejného vypočutia dostupný audiovizuálny prenos a súčasne verejné vypočutie  zaznamenáva aj s využitím technického zariadenia; audiovizuálny záznam z verejného vypočutia sa uchováva po dobu trvania funkcie európskeho prokurátora.

§ 6

Ak podľa stanoviska komisie spĺňajú predpoklady podľa § 2 písm. a) až g) dvaja uchádzači alebo jeden uchádzač, predseda komisie požiada generálneho prokurátora spolu so zaslaním zápisnice z verejného vypočutia o zverejnenie výzvy podľa § 3 ods. 1 pre chýbajúci počet kandidátov, ktorí majú byť nominovaní, a ktorú generálny prokurátor zverejní do 15 dní odo dňa doručenia žiadosti predsedu komisie. 

§ 7

(1) Generálny prokurátor do 15 dní od predloženia zápisnice z verejného vypočutia predloží vláde Slovenskej republiky (ďalej len „vláda“) uchádzačov, ktorí spĺňajú predpoklady podľa § 2 písm. a) až g) alebo prvých troch uchádzačov z poradia určeného podľa § 5 ods. 4, a zápisnicu z verejného vypočutia spolu s obrazovo-zvukovým záznamom z verejného vypočutia.

(2) Ak sa vláda rozhodne nenominovať niektorého z uchádzačov z poradia určeného podľa § 5 ods. 4, generálny prokurátor predloží vláde úspešného uchádzača, ktorý je ďalší v poradí; ak ho niet, generálny prokurátor zverejní výzvu podľa § 3 ods. 1 najneskôr do 15 dní odo dňa rozhodnutia vlády.

(3) Vláda oznámi troch nominovaných kandidátov generálnemu sekretariátu Rady Európskej únie bez zbytočného odkladu.“.

11. § 8 sa dopĺňa písmenom e), ktoré znie:
„e) úspešne absolvoval výberové konanie.“.

12. V § 9 odsek 2 znie:
„(2) Výberové konanie vyhlasuje generálny prokurátor na webovom sídle generálnej prokuratúry najneskôr 14 mesiacov pred predpokladaným ukončením funkčného obdobia európskeho delegovaného prokurátora a najmenej 60 dní pred jeho konaním.“.

13. V § 9 sa za odsek 2 vkladajú nové odseky 3 a 4, ktoré znejú:
„(3) Výberové konanie zabezpečuje generálna prokuratúra. Generálna prokuratúra požiada pre uchádzača o pozíciu kandidáta na funkciu európskeho prokurátora, ktorý nemá bezpečnostnú previerku na oboznamovanie sa s utajovanými skutočnosťami stupňa utajenia Prísne tajné, o jej vykonanie bezodkladne po doručení žiadosti podľa § 2 písm. e).

(4) Oznámenie o vyhlásení výberového konania obsahuje
a) počet kandidátov, ktorí majú byť nominovaní,
b) dátum a miesto konania výberového konania,
c) termín, do ktorého treba doručiť žiadosť o zaradenie do výberového konania,
d) adresu, na ktorú treba doručiť žiadosť o zaradenie do výberového konania,
e) zoznam dokladov podľa § 3 ods. 6, ktoré musí uchádzač doručiť so žiadosťou o zaradenie do výberového konania,
f) označenie právnej úpravy, ktorá upravuje predpoklady na vymenovanie do funkcie európskeho delegovaného prokurátora a postup orgánov Slovenskej republiky a orgánov Európskej únie pri výbere kandidátov,
g) poučenie, že na žiadosť o zaradenie do výberového konania, ku ktorej nie sú priložené všetky požadované doklady, a na žiadosť doručenú po termíne určenom v oznámení o vyhlásení výberového konania sa neprihliada a uchádzač nebude zaradený do výberového konania.“.

Doterajšie odseky 3 a 4 sa označujú ako odseky 5 a 6.

14. V § 9 ods. 5 sa slová „§ 3 ods. 6“ nahrádzajú slovami „odseku 4 písm. e)“. 

15. V § 9 ods. 6 sa číslo „3“ nahrádza číslom „5“. 

16. § 10 znie

„§ 10

(1) Výberové konanie uskutočňuje výberová komisia, ktorej členov a náhradníkov vymenúva osobitne pre každé výberové konanie generálny prokurátor podľa § 4 ods. 1 a 2; na výberovú komisiu sa rovnako použijú ustanovenia § 4 ods. 3 až 8. 

(2) Spôsob vykonania výberového konania a vyhodnotenia výberového konania ustanoví generálny prokurátor; na výberové konanie sa rovnako použijú ustanovenia § 5 ods. 2 druhá veta a ods. 3.

(3) Výberová komisia po skončení výberového konania určí konečné poradie uchádzačov, ktorí úspešne absolvovali výberové konanie.

(4) Výberová komisia vypracuje zápisnicu o priebehu výberového konania. Zápisnica o priebehu výberového konania obsahuje
a) dátum, čas a miesto konania výberového konania,
b) zloženie výberovej komisie s uvedením akademického titulu, vedecko-pedagogického titulu a vedeckej hodnosti, mena a priezviska jej členov vrátane označenia predsedu výberovej komisie a označenia navrhovateľa člena výberovej komisie,
c) titul, meno a priezvisko uchádzačov, ktorí sa zúčastnili výberového konania,
d) stručný opis priebehu výberového konania,
e) konečné poradie úspešných uchádzačov výberového konania vrátane percentuálnej úspešnosti, ktorú dosiahli vo výberovom konaní,
f) titul, meno a priezvisko neúspešných uchádzačov výberového konania,
g) titul, meno a priezvisko člena výberovej komisie, ktorý zápisnicu spísal,
h) dátum, čas a miesto spísania zápisnice,
i) vlastnoručné podpisy všetkých členov výberovej komisie.

(5) Predseda výberovej komisie predloží zápisnicu o priebehu výberového konania generálnemu prokurátorovi do dvoch pracovných dní od skončenia výberového konania. Poradie úspešných kandidátov je pre generálneho prokurátora záväzné.“. 

17. V § 11 ods. 1 a § 12 ods. 2 sa slová „§ 5 ods. 10“ nahrádzajú slovami „§ 10 ods. 5“. 

18. Za § 13 sa vkladá § 13a, ktorý vrátane nadpisu znie:

„§ 13a
Prechodné ustanovenia 
k úpravám účinným od 1. januára 2027

(1) Ak k 1. januáru 2027 nie sú v potrebnom počte nominovaní kandidáti na európskeho prokurátora, generálny prokurátor zverejní výzvu podľa § 3 ods. 1 v znení účinnom od 1. januára 2027 tak, aby sa verejné vypočutie uskutočnilo do 28. februára 2027.

(2) Ak k 1. januáru 2027 nie sú v potrebnom počte nominovaní kandidáti na európskeho delegovaného prokurátora, generálny prokurátor vyhlási výberové konanie tak, aby sa uskutočnilo do 28. februára 2027. 

(3) Výberové konanie vyhlásené podľa predpisov účinných do 31. decembra 2026 sa 1. januára 2027 zrušuje.“.

Čl. II

Tento zákon nadobúda účinnosť 1. januára 2027. 



